钦定古今图书集成/明伦汇编/官常典/第758卷 > 徐至美
## 钦定古今图书集成/明伦汇编/官常典/第758卷 > 徐至美

按《上虞县志》：“至美字羽君。少孤，事母以孝行称，慷慨
有大志，善骑射。登崇祯甲戌科武进士，初授杭州罗
木营东大厅守备。时遇奇荒，饿莩仆道，至美捐俸煮
粥，全活无算。宗戚乡党中有孤贫者，分俸给养之。旋
陞湖广操捕都司。莅任甫月，流寇张献忠围武昌，至
美入守黄鹤楼一带，贼势猖獗，至美率敢死士昼夜”
力战。身被重伤而死。